NORAKSTS

|  |  |
| --- | --- |
| 24.10.2013. | Nr.13/4 |

**JELGAVAS PILSĒTAS SKOLĒNA APLIECĪBAS UN IEDZĪVOTĀJA KARTES IZMANTOŠANA**

(ziņo I.Škutāne)

 **Atklāti balsojot ar 13 balsīm PAR –** S.Stoļarovs, D.Liepiņš, S.Šalājevs, V.Grigorjevs, V.Ļevčenoks, R.Vectirāne, A.Garančs, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **PRET-** nav, **ATTURAS** – nav,

Saskaņā ar likuma „Par pašvaldībām” 12.pantu, Jelgavas pilsētas pašvaldības 2012.gada 29.novembra saistošo noteikumu Nr. 12-26 ”Jelgavas pilsētas pašvaldības pabalstu piešķiršanas noteikumi” IV un VII nodaļu un Jelgavas pilsētas domes 2012.gada 26.aprīļa lēmumu Nr.5/6 ”Braukšanas maksas atvieglojumi skolēniem sabiedriskajā transportā”,

**JELGAVAS PILSĒTAS DOME NOLEMJ:**

1. Noteikt, ka Jelgavas pilsētas skolēna apliecību ir tiesības papildus izmantot:

 1.1. braukšanas maksas atvieglojumu saņemšanai sabiedriskajā transportā Jelgavas pilsētas nozīmes maršrutos;

 1.2. ēdināšanas pakalpojuma saņemšanai Jelgavas pilsētas pašvaldības vispārējās izglītības iestādēs;

1.3. Jelgavas pilsētas pašvaldības pabalsta ēdināšanai saņemšanai Jelgavas pilsētas pašvaldības vispārējās izglītības iestādēs.

2. Noteikt, ka Jelgavas pilsētas iedzīvotāja karti ir tiesības izmantot braukšanas maksas atvieglojumu saņemšanai sabiedriskajā transportā Jelgavas pilsētas nozīmes maršrutos Jelgavas pilsētā deklarētam:

2.1. skolēnam kurš mācās citas pašvaldības izglītības iestādē;

2.2. pilngadīgam bērnam-bārenim un bez vecāku gādības palikušam bērnam, kurš mācās kādā no Izglītības likumā noteiktajām izglītības pakāpēm (pamatizglītība, vidējā izglītība, augstākā izglītība) un/vai profesionālās izglītības mācību iestādē;

2.3.pensionāram;

2.4. politiski represētai personai.

3. SIA ”Jelgavas autobusu parks”, Jelgavas pilsētas pašvaldības iestādēm ”Jelgavas izglītības pārvalde” un ”Jelgavas sociālo lietu pārvalde” turpināt veikt visas darbības, kas nepieciešamas, lai nodrošinātu personu, kuras izmanto Jelgavas pilsētas skolēna apliecību un iedzīvotāja karti, personificētu uzskaiti.

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2013.gada 24.oktobrī